CELEX: 52019PC0255
Language: el
Date: 2019-06-05
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145, όσον αφορά τις προτάσεις τροποποιήσεων των παγκόσμιων τεχνικών κανονισμών αριθ. 15 και 19, όσον αφορά την πρόταση τροποποίησης του αμοιβαίου ψηφίσματος M.R.2, όσον αφορά την πρόταση για έναν νέο κανονισμό του ΟΗΕ, καθώς και όσον αφορά τις προτάσεις για (τροποποιήσεις στις) άδειες εκπόνησης παγκόσμιων τεχνικών κανονισμών

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.6.2019
            COM(2019) 255 final
            2019/0124(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145, όσον αφορά τις προτάσεις τροποποιήσεων των παγκόσμιων τεχνικών κανονισμών αριθ. 15 και 19, όσον αφορά την πρόταση τροποποίησης του αμοιβαίου ψηφίσματος M.R.2, όσον αφορά την πρόταση για έναν νέο κανονισμό του ΟΗΕ, καθώς και όσον αφορά τις προτάσεις για (τροποποιήσεις στις) άδειες εκπόνησης παγκόσμιων τεχνικών κανονισμών
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΑΝΤΙΚΕIΜΕΝΟ ΤΗΣ ΠΡOΤΑΣΗΣ
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη, σε σχέση με την προβλεπόμενη έκδοση «μεγάλης απόφασης».
            
            
               2.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.
            
            
               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.
            
            
               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέοι κανονισμοί του ΟΗΕ, νέοι παγκόσμιοι τεχνικοί κανονισμοί του ΟΗΕ και/ή τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.
            
            
               Ακολούθως, στο πλαίσιο συνεδρίασης του WP.29, πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, υπό την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) στο πλαίσιο του WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών, και εξουσιοδοτεί την Επιτροπή να ψηφίσει εξ ονόματος της Ένωσης σε κάθε συνεδρίαση του WP.29.
            
            
               Στην παρούσα απόφαση του Συμβουλίου καθορίζεται η θέση της Ένωσης κατά την ψήφιση των κανονισμών, των τροποποιήσεων, των προσθηκών και των διορθωτικών που θα υποβληθούν για ψηφοφορία στη συνεδρίαση του WP.29 τον Ιούνιο του 2019, η οποία θα πραγματοποιηθεί από τις 24 έως τις 28 Ιουνίου 2019. 
            
            
               •Συνέπεια με τις ισχύουσες διατάξεις στον τομέα πολιτικής
            
            
               Η παρούσα πρόταση συμπληρώνει την ενωσιακή πολιτική για την εσωτερική αγορά όσον αφορά την αυτοκινητοβιομηχανία και συνάδει πλήρως με αυτήν.
            
            
               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Για παράδειγμα, το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.
            
            
               Παρόμοια προσέγγιση ακολουθήθηκε ως προς την οδηγία 2007/46/ΕΚ, η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.
            
            
               •Συνέπεια με άλλες πολιτικές της Ένωσης
            
            
               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η παρούσα πρωτοβουλία έχει θετικό αντίκτυπο. Η παρούσα πρόταση συνάδει επίσης με τις πολιτικές της Ένωσης στους τομείς των μεταφορών, του κλίματος και της ενέργειας, οι οποίες λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.
            
            
               3.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Νομική βάση της παρούσας πρότασης είναι το άρθρο 114 σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
            
         
         
            
               •Επικουρικότητα
            
            
               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων, μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα περιβαλλοντικά πρότυπα και πρότυπα ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.
            
            
               Ως εκ τούτου, η παρούσα πρόταση είναι σύμφωνη με την αρχή της επικουρικότητας.
            
            
               •Αναλογικότητα
            
            
               
                  Η παρούσα απόφαση του Συμβουλίου εξουσιοδοτεί την Επιτροπή να ψηφίσει εξ ονόματος της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, επειδή δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.
               
            
            
               •Επιλογή της νομικής πράξης
            
            
               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό των θέσεων που θα πρέπει να ληφθούν εξ ονόματος της Ένωσης σε όργανο το οποίο συνιστάται από διεθνή συμφωνία.
            
            
               4.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις / έλεγχοι καταλληλότητας της ισχύουσας νομοθεσίας
            
            
               Άνευ αντικειμένου.
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου.
            
            
               •Συλλογή και χρήση εμπειρογνωσίας
            
            
               Δεν ενδείκνυται να ζητηθεί εξωτερική εμπειρογνωσία στην περίπτωση της παρούσας πρότασης. Ωστόσο, η πρόταση θα εξεταστεί από την τεχνική επιτροπή για τα μηχανοκίνητα οχήματα.
            
            
               •Εκτίμηση επιπτώσεων
            
            
               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή δεν υπάρχουν ή δεν είναι εφικτές εναλλακτικές επιλογές πολιτικής.
            
            
               •Καταλληλότητα και απλούστευση του κανονιστικού πλαισίου
            
            
               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής εκθέσεων ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση της διοικητικής επιβάρυνσης, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών της συμφωνίας του 1958 που βρίσκονται εκτός της ΕΕ.
            
            
               Η πρόταση έχει ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.
            
            
               •Θεμελιώδη δικαιώματα
            
         
         
            
               Η πρόταση δεν έχει επιπτώσεις στην προστασία των θεμελιωδών δικαιωμάτων.
            
            
               5.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η παρούσα πρωτοβουλία δεν έχει δημοσιονομικές επιπτώσεις.
            
            
               6.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Άνευ αντικειμένου.
            
            
               •Επεξηγηματικά έγγραφα (για οδηγίες)
            
            
               Άνευ αντικειμένου
            
            
               •Αναλυτική επεξήγηση των επιμέρους διατάξεων της πρότασης
            
            
               Η πρόταση καθορίζει τη θέση της Ένωσης στην ψηφοφορία για: 
            
            
               –τις προτάσεις τροποποιήσεων των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145· 
            
            
               –τις προτάσεις τροποποιήσεων των παγκόσμιων τεχνικών κανονισμών αριθ. 15 και 19·
            
            
               –την πρόταση τροποποίησης του αμοιβαίου ψηφίσματος M.R.2· 
            
            
               –την πρόταση για έναν νέο κανονισμό του ΟΗΕ· και
            
            
               –τις προτάσεις για τρεις (τροποποιήσεις στις) άδειες εκπόνησης παγκόσμιων τεχνικών κανονισμών.
            
            
               2019/0124 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145, όσον αφορά τις προτάσεις τροποποιήσεων των παγκόσμιων τεχνικών κανονισμών αριθ. 15 και 19, όσον αφορά την πρόταση τροποποίησης του αμοιβαίου ψηφίσματος M.R.2, όσον αφορά την πρόταση για έναν νέο κανονισμό του ΟΗΕ, καθώς και όσον αφορά τις προτάσεις για (τροποποιήσεις στις) άδειες εκπόνησης παγκόσμιων τεχνικών κανονισμών
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114 σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»). Η αναθεωρημένη συμφωνία του 1958 τέθηκε σε ισχύ στις 24 Μαρτίου 1998.
            
            
               (2)Με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών (ΠΤΚ) για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»). Η παράλληλη συμφωνία τέθηκε σε ισχύ στις 15 Φεβρουαρίου 2000.
            
            
               (3)Σύμφωνα με το άρθρο 1 της αναθεωρημένης συμφωνίας του 1958 και το άρθρο 6 της παράλληλης συμφωνίας, η διοικητική επιτροπή της αναθεωρημένης συμφωνίας του 1958 και η εκτελεστική επιτροπή της παράλληλης συμφωνίας («οι σχετικές επιτροπές της ΟΕΕ/ΗΕ») μπορούν να εγκρίνουν, κατά περίπτωση, τις προτάσεις τροποποιήσεων των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145, τις προτάσεις τροποποιήσεων των παγκόσμιων τεχνικών κανονισμών αριθ. 15 και 19, την πρόταση τροποποίησης του αμοιβαίου ψηφίσματος M.R.2, την πρόταση για έναν νέο κανονισμό του ΟΗΕ και τις προτάσεις για (τροποποιήσεις στις) άδειες ανάπτυξης παγκόσμιων τεχνικών κανονισμών («μεγάλη απόφαση»).
            
            
               (4)Οι σχετικές επιτροπές της Οικονομικής Επιτροπής των Ηνωμένων Εθνών για την Ευρώπη, κατά την 178η σύνοδο του Παγκόσμιου Φόρουμ, που θα πραγματοποιηθεί από τις 24 έως τις 28 Ιουνίου 2019, πρόκειται να εκδώσουν μια «μεγάλη απόφαση» σε σχέση με τις διοικητικές διατάξεις και τις ομοιόμορφες τεχνικές προδιαγραφές για την έγκριση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα.
            
            
               (5)Είναι αναγκαίο να καθοριστεί η θέση που θα πρέπει να ληφθεί εξ ονόματος της Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά την έγκριση των προτάσεων για κανονισμούς του ΟΗΕ, καθώς οι κανονισμοί του ΟΗΕ θα είναι δεσμευτικοί στην Ένωση και θα είναι σε θέση να επηρεάσουν αποφασιστικά το περιεχόμενο του ενωσιακού δικαίου στον τομέα της έγκρισης τύπου οχημάτων.
            
            
               (6)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της οδηγίας 2007/46/ΕΚ, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία.  
            
            
               (7)Υπό το πρίσμα της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς του ΟΗΕ αριθ. 17, 24, 30, 44, 64, 75, 78, 79, 83, 85, 90, 115, 117, 129, 138, 139 και 140 πρέπει να συμπληρωθούν, και οι παγκόσμιοι τεχνικοί κανονισμοί του ΟΗΕ αριθ. 15 και 19 πρέπει να τροποποιηθούν. Επιπλέον, πρέπει να διορθωθούν ορισμένες διατάξεις των κανονισμών του ΟΗΕ αριθ. 14, 51, 83, 129 και 145, καθώς και του παγκόσμιου τεχνικού κανονισμού του ΟΗΕ αριθ. 15. Τέλος, πρέπει να εγκριθούν νέες απαιτήσεις σχετικά με το προηγμένο σύστημα πέδησης έκτακτης ανάγκης,
            
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την 178η σύνοδο του Παγκόσμιου Φόρουμ, η οποία θα λάβει χώρα από τις 24 έως τις 28 Ιουνίου 2019, είναι να υπερψηφιστούν οι προτάσεις που απαριθμούνται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση 97/836/EK του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).
               
               
                  
                     (2)
                  
                        Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
               
               
                  
                     (3)
                  
                        Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 5.6.2019
            COM(2019) 255 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών του ΟΗΕ αριθ. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 και 145, όσον αφορά τις προτάσεις τροποποιήσεων των παγκόσμιων τεχνικών κανονισμών αριθ. 15 και 19, όσον αφορά την πρόταση τροποποίησης του αμοιβαίου ψηφίσματος M.R.2, όσον αφορά την πρόταση για έναν νέο κανονισμό του ΟΗΕ, καθώς και όσον αφορά τις προτάσεις για (τροποποιήσεις στις) άδειες εκπόνησης παγκόσμιων τεχνικών κανονισμών
            
               
         
         
            
               ΠΑΡΑΡΤΗΜΑ
            
            
            
                     
                        Αριθ. κανονισμού
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Κωδικός αναφοράς εγγράφου
                           1
                        
                     
                  
               
                     
                        14
                     
                  
                  
                     
                        Πρόταση διορθωτικού 1 στην προσθήκη 6 της σειράς τροποποιήσεων 07 του κανονισμού αριθ. 14 του ΟΗΕ (Αγκυρώσεις ζωνών ασφαλείας)
                     
                  
                  
                     
                        ECE/TRANS/WP.29/2019/56
                     
                     
                  
               
                     
                        17
                     
                  
                  
                     
                        Πρόταση προσθήκης 1 στη σειρά τροποποιήσεων 09 του κανονισμού αριθ. 17 του ΟΗΕ (Αντοχή των καθισμάτων)
                     
                  
                  
                     
                        ECE/TRANS/WP.29/2019/35
                     
                  
               
                     
                        24
                     
                  
                  
                     
                        Πρόταση προσθήκης 5 στη σειρά τροποποιήσεων 03 του κανονισμού αριθ. 24 του ΟΗΕ [Ορατοί ρύποι, μέτρηση ισχύος κινητήρα ανάφλεξης διά συμπιέσεως (Αιθάλη πετρελαιοκινητήρων)]
                     
                  
                  
                     
                        ECE/TRANS/WP.29/2019/41
                     
                  
               
                     
                        30
                     
                  
                  
                     
                        Πρόταση προσθήκης 21 στη σειρά τροποποιήσεων 02 του κανονισμού αριθ. 30 του ΟΗΕ (Ελαστικά για επιβατικά οχήματα και τα ρυμουλκούμενά τους)
                     
                  
                  
                     
                        ECE/TRANS/WP.29/2019/50
                     
                  
               
                     
                        44
                     
                  
                  
                     
                        Πρόταση προσθήκης 16 στη σειρά τροποποιήσεων 04 του κανονισμού αριθ. 44 του ΟΗΕ (Συστήματα συγκράτησης παιδιών)
                     
                  
                  
                     
                        ECE/TRANS/WP.29/2019/36
                     
                  
               
                     
                        51
                     
                  
                  
                     
                        Πρόταση διορθωτικού στην προσθήκη 4 στη σειρά τροποποιήσεων 03 του κανονισμού αριθ. 51 του ΟΗΕ (Εκπομπές ήχου οχημάτων κατηγορίας M και N)
                     
                  
                  
                     
                        ECE/TRANS/WP.29/2019/51
                     
                  
               
                     
                        64
                     
                  
                  
                     
                        Πρόταση προσθήκης 1 στη σειρά τροποποιήσεων 03 του κανονισμού αριθ. 64 του ΟΗΕ (Εφεδρική μονάδα προσωρινής χρήσης, ελαστικά τύπου run-flat)
                     
                  
                  
                     
                        ECE/TRANS/WP.29/2019/52
                     
                  
               
                     
                        75
                     
                  
                  
                     
                        Πρόταση προσθήκης 18 στην αρχική σειρά τροποποιήσεων του κανονισμού αριθ. 75 του ΟΗΕ (Ελαστικά για μοτοσικλέτες και μοτοποδήλατα)   
                     
                  
                  
                     
                        ECE/TRANS/WP.29/2019/53
                     
                  
               
                     
                        78
                     
                  
                  
                     
                        Πρόταση προσθήκης 1 στη σειρά τροποποιήσεων 04 του κανονισμού αριθ. 78 του ΟΗΕ (Πέδηση μοτοσικλετών)
                     
                  
                  
                     
                        ECE/TRANS/WP.29/2019/46
                     
                  
               
                     
                        79
                     
                  
                  
                     
                        Πρόταση προσθήκης 1 στη σειρά τροποποιήσεων 03 του κανονισμού αριθ. 79 του ΟΗΕ (Σύστημα διεύθυνσης)
                     
                  
                  
                     
                        ECE/TRANS/WP.29/2019/73
                     
                     
                  
               
                     
                        83
                     
                  
                  
                     
                        Πρόταση προσθήκης 13 στη σειρά τροποποιήσεων 06 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)
                     
                  
                  
                     
                        ECE/TRANS/WP.29/2019/42
                     
                  
               
                     
                        83
                     
                  
                  
                     
                        Πρόταση προσθήκης 9 στη σειρά τροποποιήσεων 07 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)
                     
                  
                  
                     
                        ECE/TRANS/WP.29/2019/43
                     
                  
               
                     
                        83
                     
                  
                  
                     
                        Πρόταση διορθωτικού 1 στην προσθήκη 8 στη σειρά τροποποιήσεων 07 του κανονισμού αριθ. 83 του ΟΗΕ (Εκπομπές οχημάτων κατηγορίας M1 και N1)
                     
                  
                  
                     
                        ECE/TRANS/WP.29/2019/60
                     
                     
                  
               
                     
                        85
                     
                  
                  
                     
                        Πρόταση προσθήκης 9 στον κανονισμό αριθ. 85 του ΟΗΕ (Μέτρηση της καθαρής ισχύος και της ισχύος στα 30 λεπτά)
                     
                  
                  
                     
                        ECE/TRANS/WP.29/2019/44
                     
                  
               
                     
                        90
                     
                  
                  
                     
                        Πρόταση προσθήκης 5 στη σειρά τροποποιήσεων 02 του κανονισμού αριθ. 90 του ΟΗΕ (Ανταλλακτικά εξαρτήματα πέδησης) 
                     
                  
                  
                     
                        ECE/TRANS/WP.29/2019/47
                     
                  
               
                     
                        115
                     
                  
                  
                     
                        Πρόταση προσθήκης 8 στον κανονισμό αριθ. 115 του ΟΗΕ [Συστήματα μετασκευής υγροποιημένου αερίου πετρελαίου (LPG) και πεπιεσμένου φυσικού αερίου (CNG)]
                     
                  
                  
                     
                        ECE/TRANS/WP.29/2019/45
                     
                  
               
                     
                        117
                     
                  
                  
                     
                        Πρόταση προσθήκης 10 στη σειρά τροποποιήσεων 02 του κανονισμού αριθ. 117 του ΟΗΕ (Αντίσταση κύλισης, θόρυβος κύλισης και πρόσφυση σε υγρό οδόστρωμα ελαστικών)   
                     
                  
                  
                     
                        ECE/TRANS/WP.29/2019/54
                     
                  
               
                     
                        129
                     
                  
                  
                     
                        Πρόταση προσθήκης 9 στην αρχική σειρά τροποποιήσεων του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών) 
                     
                  
                  
                     
                        ECE/TRANS/WP.29/2019/37
                     
                  
               
                     
                        129
                     
                  
                  
                     
                        Πρόταση προσθήκης 6 στη σειρά τροποποιήσεων 01 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών) 
                     
                  
                  
                     
                        ECE/TRANS/WP.29/2019/38
                     
                  
               
                     
                        129
                     
                  
                  
                     
                        Πρόταση προσθήκης 5 στη σειρά τροποποιήσεων 02 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών)  
                     
                  
                  
                     
                        ECE/TRANS/WP.29/2019/39
                     
                  
               
                     
                        129
                     
                  
                  
                     
                        Πρόταση προσθήκης 2 στη σειρά τροποποιήσεων 03 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών)  
                     
                  
                  
                     
                        ECE/TRANS/WP.29/2019/40
                     
                  
               
                     
                        129
                     
                  
                  
                     
                        Πρόταση διορθωτικού 3 στην αρχική έκδοση του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών) 
                     
                  
                  
                     
                        ECE/TRANS/WP.29/2019/58
                     
                  
               
                     
                        129
                     
                  
                  
                     
                        Πρόταση διορθωτικού 1 στη σειρά τροποποιήσεων 03 του κανονισμού αριθ. 129 του ΟΗΕ (Ενισχυμένα συστήματα συγκράτησης παιδιών)   
                     
                  
                  
                     
                        ECE/TRANS/WP.29/2019/59
                     
                  
               
                     
                        138
                     
                  
                  
                     
                        Πρόταση προσθήκης 1 στη σειρά τροποποιήσεων 01 του κανονισμού αριθ. 138 του ΟΗΕ (Αθόρυβα οχήματα οδικών μεταφορών)
                     
                  
                  
                     
                        ECE/TRANS/WP.29/2019/55
                     
                  
               
                     
                        139
                     
                  
                  
                     
                        Πρόταση προσθήκης 2 στον κανονισμό αριθ. 139 του ΟΗΕ [Συστήματα υποβοήθησης πέδησης (BAS)]
                     
                  
                  
                     
                        ECE/TRANS/WP.29/2019/48
                     
                  
               
                     
                        140
                     
                  
                  
                     
                        Πρόταση προσθήκης 3 στον κανονισμό αριθ. 140 του ΟΗΕ [Συστήματα ηλεκτρονικού ελέγχου ευστάθειας (ESC)]
                     
                  
                  
                     
                        ECE/TRANS/WP.29/2019/49
                     
                  
               
                     
                        145
                     
                  
                  
                     
                        Πρόταση διορθωτικού 1 στην αρχική έκδοση του κανονισμού αριθ. 145 του ΟΗΕ (Συστήματα αγκύρωσης ISOFIX, αγκυρώσεις άνω πρόσδεσης ISOFIX και καθίσματα i-Size)
                     
                  
                  
                     
                        ECE/TRANS/WP.29/2019/57
                     
                     
                  
               
                     
                        Νέος κανονισμός του ΟΗΕ
                     
                  
                  
                     
                        Πρόταση για νέο κανονισμό του ΟΗΕ για ενιαίες διατάξεις σχετικά με την έγκριση μηχανοκίνητων οχημάτων όσον αφορά το προηγμένο σύστημα πέδησης έκτακτης ανάγκης (AEBS) για οχήματα κατηγορίας M1 και N1
                     
                  
                  
                     
                        ECE/TRANS/WP.29/2019/61
                     
                  
               
            
                     
                        Αριθ. ΠΤΚ
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Κωδικός αναφοράς εγγράφου
                     
                  
               
                     
                        15
                     
                  
                  
                     
                        Πρόταση τροποποίησης 5 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]
                     
                  
                  
                     
                        ECE/TRANS/WP.29/2019/62
                     
                     
                  
               
                     
                        15
                     
                  
                  
                     
                        Πρόταση διορθωτικού στον παγκόσμιο τεχνικό κανονισμό αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]· μόνο στα γαλλικά
                     
                     
                     
                        Πρόταση διορθωτικού στην τροποποίηση 1 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]· μόνο στα γαλλικά
                     
                     
                     
                        Πρόταση διορθωτικού στην τροποποίηση 2 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]· μόνο στα γαλλικά
                     
                     
                     
                        Πρόταση διορθωτικού στην τροποποίηση 3 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]· μόνο στα γαλλικά
                     
                     
                     
                        Πρόταση διορθωτικού στην τροποποίηση 4 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες διαδικασίες δοκιμών για ελαφρά οχήματα (WLTP)]· μόνο στα γαλλικά
                     
                  
                  
                     
                        ECE/TRANS/WP.29/2019/66
                     
                     
                     
                     
                     
                        ECE/TRANS/WP.29/2019/67
                     
                     
                     
                     
                     
                        ECE/TRANS/WP.29/2019/68
                     
                     
                     
                     
                     
                        ECE/TRANS/WP.29/2019/69
                     
                     
                     
                     
                     
                        ECE/TRANS/WP.29/2019/70
                     
                     
                  
               
                     
                        19
                     
                  
                  
                     
                        Πρόταση τροποποίησης 2 του παγκόσμιου τεχνικού κανονισμού αριθ. 19 του ΟΗΕ [Διαδικασίες δοκιμών εκπομπών εξαερούμενων καυσίμων για τις παγκοσμίως εναρμονισμένες διαδικασίες δοκιμών για ελαφρά οχήματα (EVAP WLTP)]
                     
                  
                  
                     
                        ECE/TRANS/WP.29/2019/64
                     
                     
                  
               
                
            
            
                     
                        Αριθ. αμοιβαίου ψηφίσματος
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Κωδικός αναφοράς εγγράφου
                     
                  
               
                     
                        M.R.2 
                     
                  
                  
                     
                        Πρόταση τροποποίησης 1 του αμοιβαίου ψηφίσματος αριθ. 2 στο οποίο περιέχονται οι ορισμοί του συστήματος πρόωσης οχημάτων
                     
                  
                  
                     
                        ECE/TRANS/WP.29/2019/71
                     
                     
                  
               
            
                     
                        Διάφορα
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Κωδικός αναφοράς εγγράφου
                     
                  
               
                     
                  
                  
                     
                        Αναθεωρημένη άδεια για την εκπόνηση τροποποίησης αριθ. 2 στον παγκόσμιο τεχνικό κανονισμό αριθ. 16 του ΟΗΕ (Ελαστικά)
                     
                  
                  
                     
                        ECE/TRANS/WP.29/AC.3/48/Rev.1
                     
                  
               
                     
                  
                  
                     
                        Πρόταση τροποποιήσεων της άδειας για την εκπόνηση του παγκόσμιου τεχνικού κανονισμού του ΟΗΕ για τις παγκόσμιες πραγματικές εκπομπές
                     
                  
                  
                     
                        ECE/TRANS/WP.29/2019/72
                     
                  
               
                     
                  
                  
                     
                        Εξουσιοδότηση για την εκπόνηση νέου παγκόσμιου τεχνικού κανονισμού του ΟΗΕ για τον προσδιορισμό της ισχύος ηλεκτροκίνητων οχημάτων (DEVP)
                     
                  
                  
                     
                        ECE/TRANS/WP.29/AC.3/53
                     
                  
               
         
         
            
                  
                     (1)
                  
                        Όλα τα έγγραφα που αναφέρονται στον πίνακα είναι διαθέσιμα στον ακόλουθο ιστότοπο: 
                  http://www.unece.org/trans/main/wp29/wp29wgs/wp29gen/gen2018.html